|  |  |
| --- | --- |
| Izvod za klub /  povezano pravno osebo |  |
| Izvod za igralca |  |
| Izvod za NZS |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (uradno ime **kluba / povezane pravne osebe**, s katerim je vpisan/-a v register pravnih oseb), s sedežem na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sedež nogometnega kluba / povezane pravne osebe), matična številka \_\_\_\_\_\_\_\_\_\_\_\_\_\_\_ (navedba matične številke kluba / povezane pravne osebe), davčna številka \_\_\_\_\_\_\_\_\_\_\_\_\_\_\_ (navedba davčne številke kluba / povezane pravne osebe), identifikacijska številka \_\_\_\_\_\_\_\_\_\_\_\_\_\_\_ (navedba identifikacijske številke kluba, vpisane v register NZS), z veljavno licenco NZS za nastopanje v \_\_\_. SNL, številka odločbe \_\_\_\_ z dne \_\_\_\_, ki ga zastopa \_\_\_\_\_\_\_\_\_\_\_\_\_\_\_ (zakoniti/statutarni zastopnik kluba / povezane pravne osebe), \_\_\_\_\_\_\_\_\_\_\_\_\_\_\_ (položaj / funkcija v klubu / povezani pravni osebi)

ki ga po pooblastilu zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek **posrednika/ odvetnika**, ki klub / povezano pravno osebo zastopa pri sklenitvi pogodbe o igranju nogometa)

*(v nadaljnjem besedilu: klub / družba)*

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek **igralca**), rojen dne \_\_\_\_\_\_\_\_\_\_\_\_\_\_\_, matična številka \_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_\_\_\_, državljan \_\_\_\_\_\_\_\_\_\_\_\_\_\_\_, stalno prebivališče na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, začasno prebivališče na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(v nadaljnjem besedilu: igralec),*

ki ga zastopa zakonit-i/a zastopn-ik/ica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek **zakonitega zastopnika mladoletne osebe**), stalno prebivališče na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_,

ki ga po pooblastilu zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek **posrednika / odvetnika**, ki igralca zastopa pri sklenitvi pogodbe o igranju nogometa),

sklepajo naslednjo

**POGODBO**

**O PROFESIONALNEM IGRANJU NOGOMETA**

**1. člen**

***(predmet pogodbe)***

Pogodbeni stranki s to pogodbo urejata medsebojne pravice in obveznosti v zvezi s profesionalnim igranjem nogometa.

**2. člen**

***(izrazi in okrajšave)***

1. Za namene te pogodbe imajo spodaj navedeni izrazi naslednji pomen:
2. FIFA: Fédération Internationale de Football Association.
3. UEFA: Union des Associations Européennes de Football.
4. NZS: Nogometna zveza Slovenije.
5. CAS: Športno arbitražno razsodišče v Lausanni, Švica (Court for Arbitration for Sport).
6. EPFL: Združenja evropskih profesionalnih nogometnih lig (Association European Professional Football Leagues).
7. FIFPro: Mednarodna zveza poklicnih nogometašev.
8. SPINS: Sinidkat profesionalnih igralcev nogometa Slovenije
9. ECA: Združenje evropskih nogometnih klubov (European Club Association).
10. Klub: pravna oseba, ki je ustanovljena v skladu s predpisi, ki veljajo v RS, ima sedež v RS, je vpisana v register klubov NZS, je član tiste MNZ, na območju katere ima sedež in ima najmanj eno nogometno ekipo v uradnem tekmovanju NZS.
11. Igralec: vsak igralec ali igralka nogometa ali malega nogometa, ki je registriran/-a pri NZS.
12. Pogodba: predmetna pogodba o profesionalnem igranju nogometa, z vsemi dodatki.
13. Povezana pravna oseba: pravna oseba v pogodbenem razmerju z registriranim klubom, preko katere klub, v skladu s pravili NZS o licenciranju, izvaja tipične nogometne aktivnosti.
14. Nezmožnost za igranje nogometa: prehodna nezmožnost igralca opravljati nogometne aktivnosti na podlagi te pogodbe, zaradi poškodbe ali bolezni.
15. Doping: kršitev pravil športnih organizacij o prepovedi dopinga.
16. Izrazi, katerih opredelitev s to pogodbo ni izrecno določena, imajo pomen, kot ga določajo veljavna kolektivna pogodba, pravila FIFA, UEFA in NZS.

**3. člen**

***(uvodne ugotovitve)***

1. Pogodbeni stranki uvodoma ugotavljata, da:

* je ta pogodba edina pogodba, s katero urejata medsebojne pravice in obveznosti iz naslova profesionalnega igranja nogometa,
* to pogodbo sklepata na podlagi določil zakona, določil veljavne kolektivne pogodbe, pravil FIFA, UEFA in NZS, ter upoštevajoč določila Sporazuma o minimalnih zahtevah za enotno pogodbo v sektorju profesionalnega nogometa v Evropski uniji in ostalem področju UEFA, dne 19. 4. 2012, sklenjenim med EPFL, FIFPro, ECA in UEFA,
* se v primeru nejasnosti pogodbenih določil ali nesoglasja pogodbenih strank glede pomena pogodbenih določil šteje, da imajo pogodbena določila pomen, kot je določen v zakonu, veljavni kolektivni pogodbi, odločbah Sodišča ES, CAS, FIFA DRC, UEFA in NZS,
* se za vsa razmerja med pogodbenima strankama v zvezi s profesionalnim igranjem nogometa, ki niso izrecno urejena s to pogodbo, neposredno uporabljajo veljavna določila kolektivne pogodbe, zakona, pravila FIFA, UEFA in NZS,
* je družba s klubom \_\_\_\_\_\_\_\_\_\_ (navedba uradnega imena kluba, s katerim je vpisan v register pravnih oseb), z veljavno licenco NZS za nastopanje v \_\_\_. SNL, številka odločbe \_\_\_\_ z dne \_\_\_\_, povezana pravna oseba, na katero je preneseno \_\_\_\_\_\_\_\_\_\_\_\_
* je pri sklenitvi te pogodbe na strani igralca/kluba predmetna pogodba sklenjena z / brezsodelovanja posrednika, *(ustrezno obkroži)*
* je ta pogodba: *(ustrezno obkroži)*
* prva pogodba o profesionalnem igranju nogometa, ki jo sklepa igralec,
* je dosedanja pogodba igralca o profesionalnem igranju nogometa prenehala veljati na način, določen s pravili FIFA, UEFA in NZS
* bo dosedanja pogodba igralca o profesionalnem igranju nogometa prenehala veljati v roku 6 mesecev od sklenitve te pogodbe, pri čemer je klub o svoji nameri sklenitve pogodbe z igralcem še pred začetkom pogajanja obvestil igralčev sedanji klub.

1. Pogodbeni stranki sta soglasni, da bosta:

* pri izvrševanju pravic in obveznosti po tej pogodbi ravnali v skladu z zakonom, veljavno kolektivno pogodbo, pravili FIFA, UEFA in NZS, vključno z Etičnim kodeksom FIFA,
* zagotavljali spoštovanje načel lojalnosti, integritete in športnega duha v skladu z načeli fair playa,
* preprečevali in se sami vzdržali aktivnosti, ki bi ogrožale integriteto tekmovanj ali vodile k zlorabi nogometne igre, ter pri tem še posebej preprečevali in se sami vzdržali vsakršnega nedovoljenega vplivanja na izid tekme oziroma na potek tekme ali tekmovanja, organiziranih na podlagi pravil FIFA, UEFA ali NZS,
* spoštovali pravila športnih organizacij o prepovedi dopinga,
* zagotavljali spoštovanje človekovih pravic in temeljnih svoboščin,
* v medsebojnem razmerju ter v razmerju do drugih udeležencev nogometnih aktivnosti spoštovali prepoved diskriminacije zaradi etničnih, spolnih, jezikovnih, verskih, političnih ali drugih razlogov.

**4. člen**

***(izključnost pogodbe)***

1. Pogodbeni stranki sta soglasni, da bosta v času veljavnosti te pogodbe vse pravice in obveznosti iz naslova profesionalnega igranja nogometa urejali izključno na podlagi in v skladu s to pogodbo. Vsaka druga pogodba, s katero bi stranki uredili pravice ali obveznosti v zvezi s profesionalnim igranjem nogometa, mora biti predložena registracijskemu organu NZS. V primeru, da druga pogodba ni predložena registracijskemu organu NZS, velja le, če se nanjo sklicuje igralec.
2. Klub je igralca ob sklenitvi te pogodbe pridobil soglasje igralca s podpisom na vse klubske predpise**,** ki opredeljujejo pravice in obveznosti igralca.

1. Klub je dolžan igralca v času veljavnosti te pogodbe seznaniti in pridobiti njegovo soglasje glede vseh sprememb in dopolnitev predpisov iz zgornjega odstavka, oziroma o uveljavitvi novih predpisov, ki bi opredeljevali pravice in obveznosti igralca. Pravni učinki predpisa oziroma spremembe ali dopolnitve predpisa, s katerim se igralec ni soglašal, ne smejo biti v škodo igralca.

**5. člen**

***(trajanje pogodbe)***

1. Ta pogodba se sklepa za določen čas, \_\_\_\_\_\_\_\_ od \_\_\_\_\_\_\_\_\_\_\_\_\_ (dan/mesec/leto, najkasneje od dne uveljavitve pogodbe) do \_\_\_\_\_\_\_\_\_\_\_\_\_ (dan/mesec/leto, najmanj do izteka tekočega tekmovalnega leta in največ za 5 let oziroma 3 leta, če je igralec mlajši od 18 let).
2. Pogodbeni stranki sta soglasni, da se lahko pred iztekom veljavnosti pogodbe sporazumno dogovorita o razvezi ali podaljšanju veljavnosti pogodbe.
3. Pogodbeni stranki sta soglasni, da se v primeru izpada kluba v nižje ligaško tekmovanje pogodbeno sodelovanje nadaljuje / prekine. *(ustrezno obkroži)*
4. Pogodbeni stranki sta soglasni, da se v primeru ne podelitve licence za isti rang tekmovanja pogodbeno sodelovanje nadaljuje / prekine. *(ustrezno obkroži)*

**6. člen**

***(obveznosti igralca)***

1. Igralec se zavezuje:

* da se bo po navodilih kluba udeleževal vseh nogometnih tekem,
* da bo v primeru uvrstitve v postavo igral nogomet po svojih najboljših zmožnostih ter si prizadeval za doseg pričakovanega športnega rezultata,
* da bo nogomet igral v skladu s pravili nogometne igre in v duhu fair playa,
* da se bo v skladu z navodili odgovornih oseb kluba redno, vestno in z vso dolžno skrbnostjo udeleževal treningov, priprav na tekme in drugih športnih obveznosti,
* da bo vzdrževal zdrav način življenja in si prizadeval k doseganju najvišje ravni psihofizične pripravljenosti,
* da bo obveznosti na podlagi te pogodbe izvrševal v skladu z razumnimi navodili trenerja, drugih strokovnih oseb kluba in vodstva kluba,
* da se bo po navodilih kluba udeleževal športnih in marketinških dejavnosti oziroma dogodkov kluba,
* da bo spoštoval ter se ravnal v skladu s predpisi, navodili, odločbami in drugimi akti kluba,
* da bo do drugih udeležencev nogometne tekme, treninga ali priprav na tekme izkazoval spoštljiv odnos, skladen s pravili nogometne igre in v duhu fair playa,
* da se bo ravnal v skladu z odločitvami uradnih oseb nogometne tekme,
* da se bo brez predhodne odobritve kluba vzdržal udejstvovanja v športnih ali drugih aktivnostih s povečano stopnjo nevarnosti, v katerih obstaja večja verjetnost poškodbe ali poslabšanja zdravja,
* da bo s sredstvi kluba, ki so mu bila na podlagi oziroma v zvezi z izvajanjem te pogodbe izročena v uporabo, ravnal s potrebno skrbnostjo, ter jih bo po izteku te pogodbe vrnil v stanju, v kakršnem jih je prevzel, upoštevajoč normalno rabo,
* da bo v primeru poškodbe ali bolezni o tem nemudoma obvestil klub, ter bo pred vsakim medicinskim posegom oziroma zdravstveno oskrbo obvestil klubskega zdravnika, se z njim posvetoval in sledil njegovim navodilom, razen v primeru, ko zaradi nujnosti izvedbe posega oziroma oskrbe to ne bo mogoče,
* da se bo glede medicinskih posegov oziroma zdravstvene oskrbe ravnal po navodilih klubskega zdravnika, pri čemer ima igralec pravico do pridobitve drugega zdravniškega mnenja, pogodbeni stranki pa se lahko za primer nasprotja stališč dogovorita tudi o pridobitvi tretjega, neodvisnega in zavezujočega zdravniškega mnenja,
* da bo na podlagi napotitve s strani klubskega zdravnika opravil redni zdravstveni pregled,
* da s svojim ravnanjem ali izjavami ne bo prizadel dobrega imena kluba, vodstva kluba, ostalih zaposlenih v klubu, uradnih oseb nogometne tekme, ali prizadel ugleda nogometa,
* da ne bo neposredno ali posredno udeležen pri organiziranju prirejanja ali sodelovanju v igrah na srečo ali drugih denarnih verigah povezanih z nogometom,
* da bo poskrbel za veljavnost vpisa v razvid poklicnih športnikov na podlagi določb Zakona o športu (Ur. l. RS, št. 22/1998 in nasl.),
* da bo na zahtevo kluba med izpolnjevanjem obveznosti iz te pogodbe uporabljal športna in druga oblačila v skladu s sponzorskimi pogodbami kluba, razen primerne športne obutve na treningih in tekmah, ki jo lahko izbere sam;
* da bo ravnal v skladu s klubskimi pravilniki in da o vsebini pogodbe ne bo dajal podatkov tretjim osebam, razen svojemu zastopniku in predstavnikom SPINS-a.

**7. člen**

***(plačilo za profesionalno igranje nogometa in druge ugodnosti igralca)***

1. Klub se zavezuje, da bo igralcu na podlagi te pogodbe plačal:

* mesečni znesek v višini ­­­\_\_\_\_\_\_\_\_\_\_\_\_\_ EUR bruto, najkasneje do \_\_\_\_\_\_. dne v mesecu za pretekli mesec, v primeru zamude z zakonskimi zamudnimi obrestmi od dne zamude do plačila,

na transakcijski račun igralca, št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Klub bo igralcu na podlagi izstavljenega računa oziroma v skladu s sklenjeno pogodbo izplačal pristopnino v višini \_\_\_\_\_\_\_\_\_\_\_\_\_\_\_\_\_\_\_ EUR, in sicer:

- v enkratnem znesku do dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

- v \_\_\_ obrokih, ki zapadejo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Opredelitev drugih finančnih ugodnosti, do izplačila katerih je igralec upravičen na podlagi internih klubskih pravil ali dogovora v pogodbi, *e.g.* enkratno plačilo od podpisu pogodbe, premije, nagrada za uspešnost moštva v tekmovalni sezoni, mednarodni nastopi ipd.

1. Klub bo igralcu v času trajanja pogodbe plačeval naslednje finančne ugodnosti, ki štejejo za variabilni del plačil in do izplačila katerih je igralec upravičen na podlagi internih klubskih pravil:

* premije,
* nagrado za uspešnost moštva v tekmovalni sezoni.

1. Klub bo igralcu v času trajanja pogodbe zagotovil druge ugodnosti*:*

-

-

-

1. Igralec je upravičen do plačila tudi v času nezmožnosti za igranje nogometa do 100 % izplačila zneskov iz prvega odstavka tega člena, znižanega za nadomestilo iz obveznega zavarovanja.
2. Pogodbeni stranki sta soglasni, da plačilo obveznosti iz naslova davkov, prispevkov in drugih obveznih dajatev izvede igralec.

**8. člen**

***(obveznosti kluba)***

Klub se zavezuje:

* omogočiti pogoje za treniranje in igranje tekem na način, da bo igralcu nudil optimalne pogoje za igranje tekem in vadbo s prvo člansko ekipo kluba pod strokovnim vodstvom trenerjev prve članske ekipe kluba. Drugo diskriminatorno ravnanje do igralca ni dopustno. Le izjemoma je dovoljena posebna obravnava igralca in sicer v primerih njegove rehabilitacije po bolezni ali poškodbi oziroma, kadar je igralcu izrečen disciplinski ukrep,
* pravočasno in redno zagotavljati ustrezno opremo za treninge in tekmovanja,
* igralcu na način in v trajanju, določenem s pravili FIFA, UEFA in NZS, omogočiti udeležbo na reprezentančnih tekmah in pripravah nanje, ter drugih, z vpoklicem v reprezentanco povezanih aktivnostih,
* vse svoje finančne in druge obveznosti po tej pogodbi izpolniti v pogodbeno določenih rokih,
* podpirati odločitev igralca po nadaljnjem izobraževanju in usposabljanju za poklic po končani nogometni karieri, na lastne stroške, ter mu omogočiti usposabljanje preko drugi projektnih programov SPINS-a ali katere druge izobraževalne ustanove,
* obveznosti igralca na podlagi te pogodbe organizirati tako, da je igralcu v obdobju sedmih (7) dni praviloma zagotovljen počitek v nepretrganem trajanju najmanj štiriindvajset (24) ur. Če zaradi izjemnih okoliščin (npr. tekme, priprave) počitka iz prejšnjega stavka ni mogoče zagotoviti v sedmih (7) zaporednih dnevih, ima igralec pravico do počitka ob prvi naslednji priložnosti, najkasneje pa v naslednjih 10 dneh.
* igralcu zagotavljati zdravniško oskrbo v obliki redne zdravniške oskrbe,
* da bo kril vse stroške zdravljenja in rehabilitacije igralca, ki niso kriti z obveznim zdravstvenim zavarovanjem. Gre za stroške, ki nastanejo zaradi napotitve s strani klubskega zdravnika ter so posledica bolezni ali poškodbe v času trajanja te pogodbe in najmanj tri mesece po izteku pogodbe, če je bolezen ali poškodba nastala v času trajanja pogodbe, razen če se igralec in klub ne dogovorita drugače;
* da igralca ne bo oviral pri udeležbi na sejah Upravnega odbora SPINS oziroma skupščinah SPINS ter na prireditvah SPINS XI. (varovanje pravice do sindikalnega združevanja in udejstvovanja),
* da bo na željo igralca redno plačeval članarino SPINS.

**9. člen**

***(plačana odsotnost)***

1. Igralcu pripada letni dopust v skladu z veljavno kolektivno pogodbo. Če ni drugače določeno, ima igralec ima pravico do izrabe plačane odsotnosti (dopust) v minimalni dolžini štirih tednov v posameznem 12 mesečnem obdobju, in sicer neprekinjeno vsaj dva (2) tedna po prvem delu tekmovalnega leta ter vsaj dva (2) tedna neprekinjeno po zaključku tekmovalnega leta.
2. O izrabi plačane odsotnosti se je dolžan igralec s klubom v naprej dogovoriti, pri čemer je izraba mogoča le izven redne nogometne sezone.
3. Odsotnost igralca zaradi reprezentančnih obveznosti se ne šteje za odsotnost v pomenu iz prvega odstavka tega člena.

**10. člen**

***(nezgodno zavarovanje)***

Pogodbeni stranki sta soglasni, da sklenitev nezgodnega zavarovanja ni pogodbena obveznost strank po tej pogodbi.

Pogodbeni stranki sta soglasni, da bo igralec v času trajanja te pogodbe nezgodno zavarovan na podlagi zavarovalne pogodbe \_\_\_\_\_\_\_\_\_\_\_\_\_\_\_\_\_\_\_ , ki je Priloga \_\_\_ (številka priloge) in sestavni del te pogodbe.

**11. člen**

***(uporaba lastne podobe in imena igralca)***

Pogodbeni stranki sta glede uporabe lastne podobe in imena igralca soglasni, da:

* lahko klub uporabi lastno podobo igralca le v skladu s to pogodbo;
* da bo klub igralcu dovolil tržiti svojo podobo (v kolikor ne nasprotuje klubskim sponzorjem/partnerjem), klub trži pravice igralčeve podobe le kot del celotne ekipe. Pravica do komercialnega izkoriščanja javne podobe igralca kot dela kolektivne javne podobe vseh slovenskih nogometašev se prenese na SPINS.
* bo igralec podelil izključno, nepreklicno pravico do uporabe igralčeve lastne podobe in do podeljevanja podlicenc za te pravice imetnikom pravic do predvajanj ter njihovim pogodbenikom, in sicer za namene izkoriščanja in promocije pravic do predvajanj. Imetniki pravic do predvajanj in njihovi pogodbeniki ne potrebujejo soglasja s strani kluba ali igralca v zvezi z uporabo lastne podobe igralca v te namene;
* bo igralec obvestil klub o svojih individualnih sponzorjih ter o trajanju in kategoriji kakršnegakoli dogovora o sponzorstvu;
* bo igralec, če je na katerokoli tretjo osebo, prenesel pravico do uporabe njegove lastne podobe, bo klub, v kolikor bo to pravno mogoče, obvestil o zadevni osebi ter trajanju te pravice;

**12. člen**

***(prenehanje pogodbe)***

1. Ta pogodba preneha:

* s potekom časa, za katerega je bila sklenjena,
* s sporazumno razvezo,
* na podlagi odpovedi.

1. V primeru prenehanja pogodbe na podlagi sporazumne razveze, pogodbeni stranki o tem obvestita registracijski organ NZS.
2. V primeru, da igralec prestopi v drug klub v času trajanja pogodbe, znaša odškodnina \_\_\_\_\_\_\_\_\_\_\_\_\_\_ / ali se določi sporazumno. (ustrezno navedi)
3. Pogodbeni stranki lahko kadarkoli, v primeru, da za to obstoji utemeljen pravni razlog, s pisno izjavo odstopita od pogodbe. Pogodbena stranka, ki je odstopila od pogodbe iz utemeljenega pravnega razloga, ni dolžna plačati odškodnine in ni kaznovana z izrekom športnih sankcij, določenih s pravili NZS o registraciji in statusu igralcev.

Za utemeljen pravni razlog šteje predvsem:

* težja in dlje časa trajajoča kršitev pogodbenih obveznosti druge pogodbene stranke,
* pravnomočna obsojenost druge pogodbene stranke zaradi naklepnega kaznivega dejanja, ki se preganja po uradni dolžnosti, ali je bila zoper njo vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* če klub do igralca zamuja z izpolnjevanjem finančnih obveznosti po tej pogodbi več kot 30 dni, lahko igralec s priporočenim pismom klub opozori na neizpolnjevanje dogovorjenih finančnih obveznosti. Če klub v dodatnem deset (10) dnevnem roku obveznosti ne izpolni, lahko igralec enostransko odstopi od pogodbe;
* izvajanje aktivnosti, ki lahko ogrožajo integriteto tekmovanj ali lahko vodijo k zlorabi nogometne igre,

1. Igralec sme v roku 15 dni po tem, ko je za klub odigral zadnjo uradno tekmo v tekmovalnem letu, v primeru, da za to obstoji utemeljen športni razlog, s pisno izjavo odstopiti od pogodbe. Igralec, ki je odstopil od pogodbe iz utemeljenega športnega razloga, ni kaznovan z izrekom športnih sankcij, določenih s pravili NZS o registraciji in statusu igralcev, lahko pa se mu v plačilo naloži odškodnina.
2. Enostranski odstop od pogodbe med tekmovalnim letom ni dopusten.
3. Pogodbeni stranki sta soglasni, da se odškodnina v primeru odstopa od pogodbe brez utemeljenega pravnega ali športnega razloga določi v skladu z veljavno kolektivno pogodbo, pravili NZS o registraciji in statusu igralcev, pravili FIFA ter prakso arbitraže FIFA DRC ter CAS.

**13. člen**

***(nadomestilo za vzgojo in usposabljanje)***

Višina nadomestila za vzgojo in usposabljanje igralca po poteku te pogodbe se odmeri v skladu s pravili NZS o registraciji in statusu igralcev oziroma veljavno kolektivno pogodbo.

**14. člen**

***(suspenz pogodbe oziroma posoja igralca in nastop igralca za drugo ekipo kluba)***

1. Pogodbeni stranki se bosta o morebitni posoji igralca drugemu klubu dogovorili sporazumno, s sklenitvijo pisne pogodbe s klubom, kateremu se igralec posoja.
2. Pogodbeni stranki se glede morebitnega nastopa igralca za drugo člansko ekipo sporazumno dogovorita.

**15. člen**

***(reševanje sporov)***

1. Pogodbeni stranki si bosta vsa medsebojna razmerja prizadevali reševati sporazumno.
2. V primeru spora, glede odločanja v katerem je s pravili NZS določena pristojnost nogometne arbitraže, se pogodbeni stranki zavezujeta spor reševati izključno v okviru nogometne arbitraže ter v skladu z veljavno kolektivno pogodbo, in ne pred rednimi sodišči, razen v primerih, ko slovenski pravni red določa drugače.
3. V primeru, da za odločanje v sporu ni podana pristojnost nogometne arbitraže, bo za reševanje sporov pristojno sodišče v \_\_\_\_\_\_\_\_\_\_\_\_\_\_\_.
4. Pogodbeni stranki priznavata pristojnost in odločitve CAS, kot so opredeljene v statutu FIFA in UEFA.

**16. člen**

***(varovanje osebnih podatkov in poslovne skrivnosti)***

1. Pogodbeni stranki sta soglasni, da bosta zagotavljali zaupnost in varovali tajnost osebnih podatkov in poslovnih skrivnosti, za katere bi izvedeli na podlagi izvajanja ali v zvezi z izvajanjem te pogodbe.
2. Osebni podatek je katerikoli podatek, ki se nanaša na posameznika, ne glede na obliko v kateri je izražen.
3. Za poslovno skrivnost se poleg podatkov, ki so kot taki označeni z internimi akti ali sklepi subjekta, na katerega se podatki nanašajo, štejejo tudi podatki, za katere je očitno, da bi z njihovo izdajo lahko subjektu nastala občutna škoda.
4. Pogodbeni stranki sta soglasni, da vsebina te pogodbe, z vsemi spremembami in dopolnitvami, predstavljajo poslovno skrivnost.
5. Obveznost varovanja poslovne skrivnosti in osebnih podatkov obsega prepoved zlorabe podatkov, prepoved posredovanja ali drugačnega omogočanja dostopa do podatkov tretjim osebam ter opustitev dolžne skrbnosti pri varovanju podatkov. Pogodbeni stranki osebnih podatkov in poslovnih skrivnosti, za katere izvesta na podlagi izvajanja ali v zvezi z izvajanjem te pogodbe ne bosta uporabili v nasprotju z namenom, za katerega so bili podatki pridobljeni.
6. Klub bo v času veljavnosti pogodbe osebne podatke igralca zbiral, obdeloval, uporabljal in posredoval tretjim osebam le za potrebe uresničevanja pravic in obveznosti iz te pogodbe.
7. Podatke, ki predstavljajo poslovno skrivnost ter osebne podatke je dovoljeno prenašati z informacijskimi, telekomunikacijskimi in drugimi sredstvi le ob izvajanju postopkov in ukrepov, ki tretjim osebam preprečujejo prilaščanje podatkov in neupravičeno seznanitev z njihovo vsebino.
8. Pogodbeni stranki sta seznanjeni, da kršitev obveznosti iz tega člena predstavlja podlago za uveljavitev odškodninske odgovornosti po splošnih pravilih obligacijskega prava ter podlago za uveljavitev kazenske odgovornosti v skladu z veljavnim kazenskim zakonikom.

**17. člen**

***(disciplinska pravila)***

1. Odgovornost igralca za kršitev pogodbenih obveznosti se ugotavlja v skladu z določili Disciplinskega pravilnika \_\_\_\_\_\_\_\_\_\_\_\_\_\_\_\_\_, ki je Priloga \_\_\_\_\_ in sestavni del te pogodbe, pomen in pravne posledice katerih so bile ob sklenitvi te pogodbe igralcu tudi ustno pojasnjene in s katerimi se je soglašal.
2. Igralec je odgovoren za kršitve, storjene z naklepnim ali malomarnim ravnanjem. Nepoznavanje predpisov ne izključuje disciplinske odgovornosti.
3. Igralcu se smejo za posamezne kršitve izreči naslednje kazni:

* opozorilo,
* opomin,
* denarna kazen,
* prepoved sodelovanja pri \_\_\_\_\_\_ / dostopa do \_\_\_\_\_\_.

Denarne kazni za lažje kršitve, ki se izrečejo še isti dan, ne smejo preseči zneska dnevnega plačila, ki pripada igralcu po tej pogodbi. Dnevno plačilo iz prejšnjega stavka te točke ne zajema nagrade.

V primeru, da igralec ne izpolnjuje obveznosti po tej pogodbi, je lahko denarno kaznovan v skladu s klubskim disciplinskim pravilnikom. Skupni znesek denarnih kazni, ki so bile izrečene v enem tekmovalnem letu, ne sme preseči zneska povprečnega mesečnega plačila igralca po pogodbi, v kar pa niso vštete nagrade.

Trajanje začasne izključitve igralca s treningov in priprav za posamezno kršitev ne sme preseči štirinajst (14) dni, v eni tekmovalni sezoni pa ne skupno štirideset (40) dni.

1. Igralca klub pod nobenim pogojem ne sme denarno kaznovati zaradi slabih rezultatov ekipe in/ali njegove slabe igre.
2. Disciplinski organ kluba bo pri izbiri in odmeri kazenske sankcije upošteval vse okoliščine primera.
3. Zoper izrečeno kazen ima igralec pravico do pritožbe v roku osmih (8) dni. O pritožbi odloča pristojni organ kluba v osmih (8) dneh od prejema pritožbe. Igralca sme v disciplinskem postopku zastopati oseba, ki jo za to pooblasti. Zoper sklep pristojnega organa kluba, ki je odločal o pritožbi, se lahko igralec v osmih (8) dneh od njegovega prejema pritoži na arbitražo NZS.
4. Odgovornost igralca in kluba za kršitev pogodbenih obveznosti in disciplinske sankcije so lahko podrobneje določene v veljavni kolektivni pogodbi.

**18. člen**

***(končne določbe)***

1. Ta pogodba je sklenjena v treh enakih izvodih, od katerih vsaka pogodbena stranka prejme en izvod, tretjega pa prejme registracijski organ NZS.
2. Morebitne spremembe ali dopolnitve bosta pogodbeni stranki dogovorili s pisnim dodatkom k tej pogodbi.
3. Neveljavnost kakšnega določila te pogodbe nima za posledico neveljavnosti pogodbe kot celote.
4. Klub se zavezuje izvod te pogodbe in vse njene morebitne spremembe in dopolnitve v 15 dneh od sklenitve predložiti registracijskemu organu NZS.
5. Za vse zadeve, ki niso urejene s to pogodbo, se neposredno uporabljajo določbe aktov kluba, veljavne kolektivne pogodbe in veljavne zakonodaje.

**19. člen**

***(veljavnost pogodbe)***

Ta pogodba stopi v veljavo z dnem podpisa obeh pogodbenih strank.

V \_\_\_\_\_\_\_\_\_\_, dne \_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_, dne \_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

(uradno ime **kluba** / (ime in priimek **igralca**, podpis)

**povezane pravne osebe**, s katerim je

vpisan/-a v register pravnih oseb)

**\_\_\_\_\_\_\_\_\_\_\_\_\_\_\_\_\_\_\_**

(ime in priimek **zakonitega zastopnika** **mladoletne osebe,** podpis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_\_\_**

(podpis zastopnika **kluba/ povezane** (ime in priimek **posrednika**, podpis)

**pravne osebe** in žig)

**\_\_\_\_\_\_\_\_\_\_\_\_\_\_\_\_\_\_\_**

(ime in priimek **posrednika**, podpis)